ভারতের কোলে বসে ষড়যন্ত্র করছে আফগানিস্তান, দাবি পাকিস্তানের

ওয়েব ডেস্ক: যুদ্ধবিরতির (Ceasefire) ৪৮ ঘন্টার মেয়াদ শেষ হতেই খোলস ছেড়ে বেরিয়ে আফগানিস্তানের (Pakistan-Afghanistan Conflict) বুকে বিমান হামলা চালিয়েছে পাকিস্তান। শনিবার সকালেই তিন ক্রিকেটার সহ মোট আটজন আফগান প্রাণ হারিয়েছেন। তারপরেই পাকিস্তান বয়কটের ডাক দিয়েছেন আফগানিস্তানের তারকা ক্রিকেটার রাশিদ খান। এবার আফগানিস্তানের সঙ্গে কূটনৈতিক সম্পর্ক ছিন্ন করল পাকিস্তান। শুধু তাই নয়, ভারতের সঙ্গে তালিবান সরকারের গোপন আঁতাতের (India-Afghanistan Relation) গুরুতর অভিযোগ এনে বোমা ফাটালেন পাকিস্তানের প্রতিরক্ষামন্ত্রী খাজা আসিফ (Khawaja Asif)।

শনিবার সকালে পাক প্রতিরক্ষামন্ত্রী সরাসরি ভারতকে দোষারোপ করে ঘোষণা করলেন, ইসলামাবাদ আর আফগানিস্তানের সঙ্গে কোনও কূটনৈতিক সম্পর্ক বজায় রাখবে না। একই সঙ্গে তিনি পাকিস্তানে বসবাসরত সব আফগান নাগরিককে নিজেদের দেশে ফিরে যাওয়ার নির্দেশও দিয়েছেন জানিয়েছেন। এক বার্তায় খাজা আসিফ বলেন, “আর কোনও শান্তির কথা নয়; এবার সন্ত্রাসের উৎস যেখানেই হোক না কেন, তা দমন করা হবে।”

আরও পড়ুন: পাকিস্তানকে ধমক! আফগানিস্তানের সঙ্গে যুদ্ধ নিয়ে কী বললেন ট্রাম্প?

একইসঙ্গে খাজা আফিস অভিযোগ করেন, আফগানিস্তানের তালিবান সরকার ভারতের প্রভাববলয়ে দাঁড়িয়ে পাকিস্তানের বিরুদ্ধে ষড়যন্ত্র শুরু করেছে। তিনি বলেন, “যারা একসময় আমাদের মাটিতে আশ্রয় নিয়েছিল, তারাই আজ ভারতের কোলে বসে আমাদের বিরুদ্ধে চক্রান্ত করছে।” তারপরই আফগানিস্তানের সঙ্গে সম্পর্ক ছিন্নের কথা ঘোষণা করেন পাক মন্ত্রী। পাশাপাশি, পাকিস্তানে থাকা আফগানদের তাড়াতাড়ি দেশে ফিরে যাওয়ার নির্দেশ দেন তিনি।

পাক প্রতিরক্ষামন্ত্রী আরও জানান যে, গত পাঁচ বছরে ইসলামাবাদ আফগানিস্তানের সঙ্গে সম্পর্ক বজায় রাখতে প্রায় ৮৩৬টি প্রতিবাদ নোট ও ১৩টি আনুষ্ঠানিক ‘ডেমার্শ’ পাঠিয়েছে, কিন্তু কাবুল থেকে কোনও ইতিবাচক সাড়া মেলেনি। সেই কারণে এবার আফগানিস্তানের সঙ্গে সমস্ত দ্বিপাক্ষিক সম্পর্ক ছিন্ন করল পাকিস্তান।

দেখুন আরও খবর: